कई दिनों तक 20 वर्षीया गुरदयाल कौर पुराने श्‍वेत-श्‍याम टीवी सेट से चिपकी रहकर इस उम्‍मीद में लड़ाई की खबरें देखती रही थीं कि उन्‍हें अपने पति सिपाही जसविंदर सिंह (23 वर्ष, 8 सिख रेजिमेंट) की एक झलक देखने को मिल जाएगी. उनकी शादी को अभी चार महीने ही हुए थे, पर वे पति को दोबारा नहीं देख पाई. इसकी जगह युद्ध ने पति को घर की चौखट पर भिजवा दिया ताबुत में बंद शव के रुप में. पंजाब के गांव मुन्‍ने में स्‍तब्‍ध गुरदयाल आज अपने पति के आखिरी शब्‍दों को यार करती हैं, ''डरने की कोई बात नहीं है. मैं ऐसे आतंकवादियों के खिलाफ कश्‍मीर में तीन साल तक लड़ चुका हूं.''